Тэатральная студыя «Юнасць»

Тэатральная студыя «Юнацтва» () — першая мінская незалежная тэатральная студыя, заснаваная ў 1963 годзе пры Доме культуры чыгуначнікаў у Мінску. Студыя стала адным з цэнтраў неафіцыйнага тэатральнага руху ў БССР і адыграла значную ролю ў з’яўленні першай у СССР аматарскай пастаноўкі п’есы Сэмюэла Бэкета «У чаканні Гадо» (1968).Наркевіч, Іна. «Творчасць — гэта як тузануць Бога за бараду» // Культура, № 48 (1383), 03.12.2018.Voranau, V. Beckett Country: Irish Motifs in a Belarusian Landscape. In: Ireland, West to East: Irish Cultural Interactions with Central and Eastern Europe. 2014.

 Гісторыя 

Студыя заснавана студэнтамі рэжысёрскага аддзялення Мінскага тэатральна-мастацкага інстытута на чале з Уладзімірам БалабохінымНаркевіч, Іна. 2018.. З першых гадоў існавання вылучалася эксперыментальным падыходам і арыентацыяй на сусветную драматургію.

Ранні рэпертуар уключаў пастаноўкі «Боская камедыя», «Гамлет», «Страх і адчай у Трэцяй імперыі» Бертольта Брэхта, «Антыгона» Жана Ануя, «З жыцця насякомых» братоў Карала і Ёсефа Чапекаў, а таксама распачатую, але не завершаную працу над «Над безданню ў жыце» Джэрома СэлінджараНаркевіч, Іна. 2018..

У 1966 годзе Балабохін быў выключаны з інстытутаГазета «Знамя юности», 1969.. Пазней ён загінуў у гарах, ратуючы калегу падчас няшчаснага выпадку з аўтобусам на здымачнай пляцоўцыНаркевіч, Іна. 2018..

У 1968 годзе мастак Уладзімір Матросаў ажыццявіў пастаноўку п’есы Бэкета «У чаканні Гадо», прэм’еру якой прымеркавалі да пяцігоддзя студыіVoranau, V. 2014..

Спектакль выклікаў шырокі розгалас і быў неўзабаве забаронены партыйнымі органамі: афішы былі сарваныя, дэкарацыі знішчаныя, кіраўніцтва клуба чыгуначнікаў адхіленае ад пасадыГазета «Вечерний Минск», 1989.. Адбыўся яшчэ адзін закрыты паказ для выкладчыкаў і студэнтаў Мінскага тэатральна-мастацкага інстытутаНаркевіч, Іна. 2018..

У 1989 годзе мінская пастаноўка «У чаканні Гадо» была адноўлена і паказвалася на розных сцэнічных пляцоўках, у тым ліку на фестывалі адной п’есы ў КіевеГазета «Вечерний Минск», 1989..

 Мастацкія прынцыпы 

Студыя мела ўласны статут, гімн і ўнутраны кодэксНаркевіч, Іна. 2018.. Аснову працы складалі калектыўная творчасць, імправізацыя, эцюдны метад, увага да філасофскага зместу і пластыкі.

 Асноўныя пастаноўкі 

 У чаканні Гадо — Сэмюэл Бэкет (1968, 1969, 1989, 1996)
 «Боская камедыя»
 «Гамлет»
 «Страх і адчай у Трэцяй імперыі» — Бертольт Брэхт
 Кампазіцыя паводле твораў А. Пушкіна «Духовной жаждою томим»
 Кампазіцыі паводле твораў Уладзімір Маякоўскі, Янка Купала, Максім Багдановіч, Велімір Хлебнікаў

 Значэнне 

Студыя «Юнасць» з’яўляецца значным феноменам беларускага неафіцыйнага тэатра 1960-х гадоў і адыграла ролю творчай школы для шэрагу дзеячаў культуры, сярод якіх Валерый Шушкевіч, Уладзімір Матросаў, Алена Папова, Алег Залётнеў, Ала Палухіна і іншыя.Наркевіч, Іна. 2018.

 Крыніцы 

 Літаратура 
 Наркевіч, Іна. «Творчасць — гэта як тузануць Бога за бараду» // Культура, № 48 (1383), 03.12.2018.
 Voranau, V. Beckett Country: Irish Motifs in a Belarusian Landscape. In: Ireland, West to East: Irish Cultural Interactions with Central and Eastern Europe. 2014.
 Газета «Знамя юности», 1969.
 Газе*